INFORMĀCIJA PAR PUBLISKO APSPRIEDI

Valsts policijas plānotajam iepirkumam

“Pirmstiesas izmeklēšanas efektivitātes novērtēšanas kritēriju un to piemērošanas metodikas pētījuma pakalpojumi”

(iepirkuma identifikācijas Nr. IeM VP 2020/51 IDF)

1. **Pasūtītājs:**

|  |  |
| --- | --- |
| Pasūtītāja nosaukums | Valsts policija |
| Juridiskā adrese | Čiekurkalna 1.līnija 1, k-4, Rīga, LV-1026 |
| Reģ. Nr. | 90000099040 |
| e-pasta adrese: | [pasts@vp.gov.lv](mailto:pasts@vp.gov.lv) |

1. **Plānotā iepirkuma procedūra**: iepirkums Publisko iepirkumu likuma (turpmāk – PIL) 9.panta kārtībā (turpmāk – iepirkums).
2. **Publiskās apspriedes pamatojums**: atbilstoši PIL 18. panta otrajai daļai, pirms iepirkuma sākšanas pasūtītājs var rīkot apspriedi ar piegādātājiem, lai sagatavotu iepirkumu un informētu piegādātājus par iepirkuma plānu un prasībām.
3. **Iepirkuma identifikācijas numurs**: IeM VP 2020/51 IDF.
4. **Iepirkuma mērķis:** Izveidot efektīvu rezultatīvo rādītāju sistēmu pirmstiesas izmeklēšanas darba organizācijas un rezultātu novērtēšanai.
5. **Darba uzdevums:** Veikt pētījumu, izstrādājot optimālas slodzes noteikšanas kritērijus un metodiskās rekomendācijas regulārai smagu un sevišķi smagu noziegumu pirmstiesas izmeklēšanas darba uzskaitei, novērtēšanai, uzraudzībai un kontrolei.
6. **Izpildes termiņš:** 180 dienas (~ 6 mēneši).
7. **Plānotā līgumcena:** līdz 33057,85 EUR (trīsdesmit trīs tūkstoši seši piecdesmit septiņi eiro un 85 centi) bez PVN. Piedāvājums, kas norādīto līgumcenu pārsniegs, tiks noraidīts.
8. **Finansēšanas avots**: projekta Nr. VP/IDF/2019/1 “Nacionālās kriminālizlūkošanas infrastruktūras un sistēmas izveide” līdzekļi.
9. **Publiskās apspriedes vieta, datums, laiks un kārtība**:
   1. Publiskā apspriede notiks **2020. gada 9. decembrī no 13:00 līdz 15:00** tiešsaistē, izmantojot Cisco Webex platformu;
   2. Pieteikšanās: lai piedalītos publiskajā apspriedē, līdz **2020. gada 8. decembra plkst.13:00** ir jāpiesakās nosūtot pieteikumu uz e-pastu: [antra.missere@vp.gov.lv](mailto:antra.missere@vp.gov.lv). Pieteikumā jānorāda dalībnieka nosaukums, reģistrācijas Nr., deleģētā pārstāvja vārds, uzvārds, e-pasta adrese un tālr.nr..
   3. Ierosinājumu/jautājumu iesniegšana: līdz pieteikuma termiņa beigām ir iespējams rakstiski iesniegt ierosinājumus/ interesējošos jautājumus, nosūtot uz e-pasta adresi [antra.missere@vp.gov.lv](mailto:antra.missere@vp.gov.lv).
   4. Apspriedē pārrunājamie jautājumi:
      1. Tehniskās specifikācijas prasības;
      2. Tehniskā piedāvājuma noformējuma prasības;
      3. Pretendentu kvalifikācijas prasības;
      4. Vērtēšanas kritēriji;
      5. Samaksas kārtība.
   5. Pārrunājamo jautājumu apspriedē tiks izmantots uz šo brīdi izstrādātās prasības (pielikumā):
      1. Tehniskā specifikācija;
      2. Tehniskā piedāvājuma forma;
      3. Pretendentu kvalifikācijas prasības;
      4. Vērtēšanas kritēriji;
      5. Samaksas kārtība.
10. **Apspriedes dokumentēšana:**
    1. Apspriedes dalībnieki tiks reģistrēti;
    2. Apspriede tiks dokumentēta (tiks veikts video/audio ieraksts) un īss kopsavilkums par uzdotajiem jautājumiem, saņemtajām atbildēm un pieņemtajiem lēmumiem tiks publicēts Pasūtītāja tīmekļvietnē 5 (piecu) darba dienu laikā pēc apspriedes beigām.